
“Publiskās apspriešanas laikā 27.02.2026. - 13.03.2026. saņemto viedokļu, priekšlikumu un iebildumu apkopojums par Grozījumi Ministru kabineta 2016. gada 1. marta noteikumos Nr.&nbsp;116 "Kārtība, kādā izmeklē un uzskaita nelaimes gadījumus darbā, kas notikuši ar Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm"”
	Nr.p.k.
	Viedokļa / priekšlikuma / iebilduma iesniedzējs*
	Iesniegtā viedokļa / priekšlikuma / iebilduma būtība
	Ņemts vērā / ņemts vērā daļēji / nav ņemts vērā
	Skaidrojums, kādā veidā viedoklis / priekšlikums / iebildums ir ņemts vērā vai ņemts vērā daļēji, vai pamatojums, ja viedoklis / priekšlikums / iebildums nav ņemts vērā

	1.
	[bookmark: _Hlk225417375]Latvijas Apvienotā Policistu arodbiedrība, Agris Sūna
	Latvijas Apvienotā Policistu arodbiedrība ir izvērtējusi projektu 24-TA-2272 “Grozījumi Ministru kabineta 2016. gada 1. marta noteikumos Nr. 116 "Kārtība, kādā izmeklē un uzskaita nelaimes gadījumus darbā, kas notikuši ar Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm"” un sniedz šādu viedokli:
Projekta 1. pielikumā ir acīmredzama iekšējās atsauces kļūda. Akta veidlapā 16.1. apakšpunkts atsaucas uz “šī akta 14.12. apakšpunktā minētajiem apstākļiem”, lai gan tajā pašā veidlapā 14. punktā ir apakšpunkti līdz 14.10., kur 14.10. ir “citos apstākļos”. Tātad atsauce uz 14.12. ir nepareiza un normatīvā akta pielikumā tā ir jālabo.


Konsolidētajā redakcijā Noteikumu 36. punkts (projekta 11.punkts) pēc būtības runā tikai par jau noformēta akta anulēšanu un jauna akta noformēšanu, lai gan tajā pašā normu blokā un blakus normās tiek runāts arī par atzinumu un par personu, kuras tiesības skar “akts vai atzinums”. Nav skaidri noregulēts, ko darīt, ja pēc jaunu faktu atklāšanās jāpārskata nevis akts, bet atzinums. Nepilnīga 36. punkta redakcija apdraud tiesisko noteiktību, vienveidīgu piemērošanu un amatpersonu tiesisko drošību, jo neatrisina jautājumu par atzinuma pārskatīšanas procesu. Amatpersonai var tikt atteikts pārskatīt attiecībā uz viņu sagatavotais atzinums, jo noteikumi paredz pārskatīt tikai aktu.  Šeit vajadzēja simetrisku formulējumu: “anulēt … noformēto aktu vai atzinumu un noformēt jaunu aktu vai atzinumu”.




[bookmark: _Hlk225417362]Ar Konsolidētās redakcijas Noteikumu 8.1. punktu (projekta 2.punkts) projektā tiek nostiprināts princips, ka elektroniski noformēts akts vai atzinums pastāv kā viens elektroniskā dokumenta oriģināls. Tomēr projekta normas par atzinuma eksemplāru skaitu un nosūtīšanu adresātiem nav attiecīgi pielāgotas šai pieejai. Tādējādi nav skaidrs, vai turpmāk minētie ‘eksemplāri’ saprotami kā elektroniskie atvasinājumi, izdrukas, nosūtīšanas fakti vai piekļuves tiesības elektroniskajam oriģinālam. Šāda neatbilstība mazina regulējuma skaidrību un apgrūtina vienveidīgu digitalizēta procesa īstenošanu. Noteikumu 32. un 61. punkts ir juridiski novecojuši formulēti, jo tie saglabā papīra aprites terminoloģiju regulējumā, kas jau pāriet uz elektroniskā oriģināla modeli. Nav skaidri pamatots, kāpēc būtu saglabājama dokumentu aprite papīra formā.
























Ar Konsolidētās redakcijas Noteikumu 22.1. un 25. punktu tiek pārtraukta pārāk formāla pieeja, kurā pietika konstatēt alkohola lietošanas faktu, lai automātiski nonāktu pie amatpersonai nelabvēlīga rezultāta. No taisnīguma principa viedokļa tas ir apsveicami, jo ne katra atrašanās reibumā pati par sevi nozīmē, ka tieši reibums izraisīja nelaimes gadījumu. Šāda nošķiršana ir būtiska, lai saglabātu saikni starp faktiskajiem apstākļiem un tiesiskajām sekām. Taču problēma ir tajā, ka projekts, šķiet, komisijai uzliek pienākumu vērtēt cēloņsakarību, nepietiekami pasakot, pēc kādiem kritērijiem tas darāms. Tādējādi komisijai tiek atstāta pārmērīgi plaša rīcības brīvība vērtēt medicīniska rakstura jautājumus bez skaidri nostiprināta pierādījumu standarta un bez noteikta pienākuma balstīties specializētā medicīniskā izvērtējumā. Tas var radīt nevienveidīgu praksi un apdraudēt tiesisko noteiktību.
Noteikumu projekts būtu papildināms ar normu, kas noteiktu, ka gadījumos, kad ir strīds par to, vai reibums ietekmēja amatpersonas reakciju, koordināciju vai lēmumu pieņemšanu, komisija balstās uz medicīniskajiem dokumentiem un, ja nepieciešams, eksperta atzinumu, nevis uz pašu komisijas pieņēmumiem.

[bookmark: _Hlk225249256][bookmark: _Hlk225510042]
Viedoklis par normām, kuras projekts neskar, bet kuras satur būtiskas juridiska rakstura kļūdas.
Noteikumu 22.4.punkts satur nevainīguma prezumpcijas pārkāpumu. Punkts nosaka, ka sagatavo ar atzinumu (kas liedz sociālās garantijas), ja amatpersona ir "izdarījusi noziedzīgu nodarījumu" un ir tikai "uzsākts kriminālprocess". Juridiski fakts, ka amatpersona izdarījusi noziedzīgu nodarījumu nav pierādāms ar kriminālprocesa uzsākšanas lēmumu. Šāds fakts ir konstatējams vienīgi, ja personu atzīst par vainīgu noziedzīga nodarījuma izdarīšanā ar spēkā stājušos tiesas spriedumu vai prokurora priekšrakstu par sodu.
Noteikumu 23.punkts paredz atzinuma sagatavošanu. Atbilstoši noteikumu sistēmai, akts ir dokuments, kas apstiprina nelaimes gadījumu darbā un dod tiesības uz pabalstiem, savukārt atzinums tiek noformēts, lai konstatētu, ka gadījums nav kvalificējams kā nelaimes gadījums darbā. Ja amatpersona ir attaisnota, viņai pienākas akts, nevis atzinums.
Piedāvātā redakcija 22.4. apakšpunktam:
"22.4. nelaimes gadījums noticis apstākļos, par kuriem pret amatpersonu uzsākts kriminālprocess par iespējamu noziedzīga nodarījuma izdarīšanu."
Piedāvātā redakcija 23. punktam (pamatā mainot loģiku):
"23. Ja par notikušo nelaimes gadījumu ir uzsākts kriminālprocess pret amatpersonu par iespējamu noziedzīga nodarījuma izdarīšanu, nelaimes gadījuma izmeklēšanas komisija ar iestādes vai pārvaldes priekšnieka rīkojumu aptur izmeklēšanu līdz galīgā nolēmuma spēkā stāšanās brīdim kriminālprocesā. Pēc tam, kad saņemts galīgais nolēmums kriminālprocesā:
23.1. ja amatpersona atzīta par vainīgu noziedzīga nodarījuma izdarīšanā – 15 dienu laikā noformē atzinumu;
23.2. ja kriminālprocess izbeigts uz reabilitējošiem pamatiem (piemēram, nav noziedzīga nodarījuma sastāva) vai pasludināts attaisnojošs tiesas spriedums – 15 dienu laikā noformē aktu."


	Ņemts vērā
























Ņemts vērā































Nav ņemts vērā

















































Ņemts vērā daļēji








































Ņemts vērā daļēji

	Projekta 1. pielikuma (MK noteikumu Nr. 116 4. pielikums) akta veidlapas  16. punktā aizstāts skaitlis “14.12” ar skaitli “14.10”, kā arī  aizstāti vārdi “citi apstākļi” ar vārdiem “citos apstākļos”.



















Projekta 12. punktā ietvertais MK noteikumu Nr. 116 36. punkts izteikts jaunā redakcijā:
“36. Iestāde (iestādes teritoriālā struktūrvienība) vai pārvalde pēc savas iniciatīvas, ja tās rīcībā nonākuši jauni fakti par nelaimes gadījumu, vai pēc tiesībaizsardzības institūciju pieprasījuma ir tiesīga atkārtoti izmeklēt nelaimes gadījuma apstākļus, anulēt iestādes vai pārvaldes izveidotās komisijas noformēto aktu vai atzinumu un noformēt jaunu aktu vai atzinumu, par to paziņojot amatpersonai vai personai, kuras tiesības skar noformētais akts vai atzinums, ministrijai un Valsts sociālās apdrošināšanas aģentūras nodaļai atbilstoši amatpersonas deklarētajai dzīvesvietai. Atkārtotās izmeklēšanas aktu vai atzinumu nosūta Iekšlietu ministrijas veselības un sporta centram vienreizēja nelaimes gadījuma pabalsta piešķiršanai un izmaksai (izņemot gadījumus, ja nelaimes gadījuma rezultātā iestājusies amatpersonas nāve).”


[bookmark: _Hlk225417391]Noteikumu projekts paredz papildināt esošo regulējumu ar normām, kas nosaka nelaimes gadījumu izmeklēšanas dokumentu noformēšanu elektroniskā formā, vienlaikus saglabājot iespēju dokumentus noformēt arī papīra formā. 
Papīra formas saglabāšana ir pamatota, jo nelaimes gadījumu izmeklēšanas materiāli atsevišķos gadījumos var saturēt klasificētu informāciju vai datus, kuru apritei saskaņā ar normatīvajiem aktiem ir noteiktas īpašas prasības, kas var paredzēt dokumentu noformēšanu un apriti papīra formā. 
Izstrādājot projektu, tika ievērots princips mazināt projektā iekļaujamo vienveidīgo grozījumu skaitu un saglabāt MK noteikumu Nr. 116 strukturālo konsekvenci. Tādēļ projektā  netika veikta visu ar dokumentu apriti saistīto normu redakcionāla precizēšana, bet gan iekļauts projekta 2. punktā ietvertais MK noteikumu Nr. 116 8.1 punkts, kas paredz elektroniski parakstīta akta vai atzinuma noformēšanu viena oriģināla formā. 
Attiecībā uz jēdziena “eksemplārs” lietojumu paskaidrojam, ka gadījumos, kad akts vai atzinums tiek noformēts elektroniski atbilstoši normatīvajiem aktiem par elektronisko dokumentu noformēšanu, tā aprite  (nosūtīšana un glabāšana) notiek saskaņā ar elektronisko dokumentu apriti regulējošo vispārīgo tiesisko ietvaru. Ņemot vārā minēto, papildu grozījumi attiecībā uz jēdziena “eksemplārs” lietojumu un dokumentu nosūtīšanas kārtības detalizāciju ar šo projektu netika veikti.


Anotācijas 1.3. sadaļas “Pašreizējā situācija, problēmas un risinājumi” apakšsadaļa “Risinājuma apraksts” par MK noteikumu Nr. 116 21.1. apakšpunkta redakcijas precizēšanu papildināta ar tekstu šādā redakcijā:
“Vienlaikus norādāms, ka nelaimes gadījuma apstākļu izvērtēšana, tostarp amatpersonas atrašanās apreibinošo vielu ietekmē nozīmes izvērtēšana katrā konkrētajā nelaimes gadījumā, veicama, balstoties uz nelaimes gadījuma izmeklēšanas gaitā iegūto objektīvo informāciju un pierādījumiem, tai skaitā medicīniskajiem dokumentiem, ja tādi ir pieejami. Nelaimes gadījuma izmeklēšanas komisija izvērtē visus lietas faktiskos apstākļus savstarpējā kopsakarā, nodrošinot pamatotu un objektīvu secinājumu izdarīšanu.”
Vienlaikus norādām, ka normatīvajā regulējumā nav lietderīgi detalizēti noteikt pierādījumu vērtēšanas metodoloģiju, jo tā izriet no vispārējiem tiesību principiem un iestāžu piemērošanas prakses, nodrošinot nepieciešamo elastību dažādu faktisko situāciju izvērtēšanai. 







[bookmark: _Hlk225510082]Projekta 6. punktā ietvertais MK noteikumu Nr. 116 23. punkts ir izteikts jaunā redakcijā:
“Šo noteikumu 22.4. apakšpunktā minētajā gadījumā, ja kriminālprocess pret amatpersonu pabeigts pierādījumu trūkuma dēļ vai noziedzīga nodarījuma sastāva trūkuma dēļ vai ja tiesa pasludinājusi attaisnojošu spriedumu, aktu noformē 15 dienu laikā pēc lēmuma pieņemšanas par kriminālprocesa pabeigšanu vai attaisnojoša sprieduma stāšanās spēkā.”
Attiecībā uz viedokli par MK noteikumu Nr. 116 22.4. apakšpunktu paskaidrojam, ka minētā norma netiek grozīta un saglabājas esošajā redakcijā. Ievērojot sistēmisko un mērķtiecīgo interpretāciju kopsakarā ar kriminālprocesuālo kārtību, formulējums “amatpersonai izdarot noziedzīgu nodarījumu” nav vērsts uz galīgās vainas konstatēšanu Satversmes 92. panta izpratnē nelaimes gadījuma izmeklēšanas stadijā. Tā mērķis ir identificēt gadījumus, kuros nelaimes gadījuma apstākļi ir tieši saistīti ar uzsāktu kriminālprocesu par iespējamu noziedzīgu nodarījumu. Līdz ar to nevainīguma prezumpcija netiek pārkāpta, jo administratīvais process (nelaimes gadījuma izmeklēšana) neparedz krimināltiesisko seku noteikšanu, bet gan nodrošina procesa virzību atkarībā no kriminālprocesa rezultāta.
Ierosinājums paredzēt nelaimes gadījuma izmeklēšanas apturēšanu līdz galīgā nolēmuma spēkā stāšanās brīdim kriminālprocesā nav atbalstāms. Kriminālprocess var būt ilgstošs, savukārt nelaimes gadījuma izmeklēšana ir veicama savlaicīgi, lai sasniegtu tās primāros mērķus: noskaidrot nelaimes gadījuma faktiskos apstākļus, identificēt cēloņus un nekavējoties veikt pasākumus līdzīgu nelaimes gadījumu novēršanai nākotnē. Izmeklēšanas atlikšana uz nenoteiktu laiku nebūtu samērīga un neatbilstu darba aizsardzības regulējuma mērķim.
Vienlaikus, ja kriminālprocess pret amatpersonu pabeigts pierādījumu trūkuma dēļ vai noziedzīga nodarījuma sastāva trūkuma dēļ vai ja tiesa pasludinājusi attaisnojošu spriedumu, MK noteikumu Nr. 116 23. punkts nodrošina tiesisku mehānismu akta noformēšanai, tādējādi nodrošinot amatpersonai tiesības uz normatīvajos aktos paredzētajām sociālajām garantijām. Savukārt gadījumos, kad kriminālprocess tiek izbeigts uz nereabilitējoša pamata, saglabājas sākotnējais tiesiskais stāvoklis, proti, paliek atzinums.
Projekta 6. punktā ietvertais precizējums MK noteikumu Nr. 116 23. punktā, aizstājot vārdu “atzinums” ar vārdu “akts”, ir tehnisks labojums. Tas novērš tekstā pieļauto pretrunu un nodrošina regulējuma atbilstību MK noteikumu Nr.116 sistēmai, kā arī faktiski pastāvošajai vienveidīgai piemērošanas praksei attiecībā uz akta un atzinuma nošķīrumu. 



	Datums**
	
	

	
	(dd.mm.gggg)
	

	Atbildīgā persona
	
	

	
	(vārds, uzvārds, paraksts**)
	



Piezīmes.
* Iesniedzējs (fiziskai personai – vārds, uzvārds, juridiskai personai – nosaukums) var tikt publiskots, ja viņš tam ir piekritis. Ja attiecināms, iesniedzējs norāda interešu pārstāvja reģistrācijas numuru.
** Dokumenta rekvizītus "datums" un "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

